b'\n_START_ARTICLE_\nEp (extended play)\n_START_PARAGRAPH_\nEp je debitantski prvenec formata EP skupine Pyroxene, izdan 21. aprila 2017 pri zalo\xc5\xbebi Inverse Records._NEWLINE_Ep je konceptualni album \xc5\xa1tirih avtorskih pesmi, ki govorijo o vzponu vrhovnega poveljnika, Ognjenorojenega (Fireborn), o njegovih osvajanjih mest in de\xc5\xbeel, o ritualih pod njegovo oblastjo in njegovih velikih vojn na Luni. Ta EP zagotavlja majhen vpogled v izro\xc4\x8dilo Ognjenorojenega, ustvarjalca sonc, ubijalca \xc5\xa1ibkih._NEWLINE_Glasba, ki sicer bazira na heavy metal ritmih, se prepleta z etno melodiko in tema\xc4\x8dnimi pridihi. Velikokrat je bila opisana kot nekak\xc5\xa1en retro zvok ali nekaj kemi\xc4\x8dnega. Pyroxene pa so se tudi odlo\xc4\x8dili, da v svoj Ep vklju\xc4\x8dijo priredbo pesmi Electric Funeral skupine Black Sabbath, kot poklon njihovemu prispevku v glasbi._NEWLINE_Besedila pesmi je napisal Mate Hrovat, glasbo pa Kristjan Hacin. Le pri "Cleansed In Fire" sta glasbeno podlago ustvarila Kristjan Hacin in Andra\xc5\xbe Kumar. Vse pesmi je produciral Damir Ibrahimkadi\xc4\x87 iz RTV Slovenija, izpilil pa Emir Mu\xc5\xa1i\xc4\x87. Naslovnico albuma je izdelal Lenart Slabe.'